Gedig: DuiseligArgieffoto (Foto: pexels/Pixabay) Gilbert Gibson (Geb. 1963) ek dink verder dat jy as kind in die bruingeel koring rondgestap het (daglank; oestyd) jou kykers allergiesrig toegeswel die bruin bene vol skrape wat later in die water brand. ek dink dat die ruik van uitgeblaasde kers jou aand vir aand aan die slaap gesus het. ek dink jou oupa se bybel was hollands en kinders is net gesien en nie gehoor nie. en ek weet die verbeel is alles nou klaar ek probeer hierdie seuntjie in my kop bewaar